„ Við töldum þetta vera vað og ætluðum að keyra yfir það “ Við Hunkubakka í morgun . Hér er vanalega lítil spræna en nú flæðir áin fram af miklum krafti.vísir / friðrik þór Bretarnir þrír sem þyrla Landhelgisgæslunnar , TF-SYN , sótti um tvöleytið í dag eftir það þeir festu bíl sinn á veginum á milli Hólaskjóls og Álftavatnskróks töldu sig vera að keyra yfir vað . „ Við vorum að keyra eftir því sem virtist venjulegur vegur . Það virtist ekkert vera að en svo þegar við komum við að vatni . Við töldum þetta vera vað og ætluðum að keyra yfir það , “ sagði einn ferðalanganna í spjalli við Kristján Má Unnarsson í kvöldfréttum Stöðvar 2 í kvöld . „ Það varð verra og verra og við festumst . “ Bretarnir þrír hringdu í lögreglu til að fá ráðleggingar og úr varð að þyrlan , sem var skammt frá , náði í þau . Þau segjast ekki hafa gert sér grein fyrir hættunni . Ekki fyrr en þau flugu í þyrlunni yfir svæðið og sáu vatnsmagnið . Viðtal Kristjáns Más við Bretana má sjá í spilaranum hér að neðan . Sjónarspilið er magnað að sögn viðstaddra .